b'\n_START_ARTICLE_\nAglin\xc4\x97s piliakalnis\n_START_PARAGRAPH_\nEglin\xc4\x97s piliakalnis (tarm. Aglin\xc4\x97s piliakalnis, lenk. G\xc3\xb3ra zamkowa Jegliniec) \xe2\x80\x93 piliakalnis \xc5\xa1iaur\xc4\x97s Lenkijoje, prie Aglin\xc4\x97s kaimo, Palenk\xc4\x97s vaivadija, Suvalk\xc5\xb3 apskritis, \xc5\xa0ipli\xc5\xa1k\xc4\x97s vals\xc4\x8dius.\n_START_SECTION_\nPiliakalnis\n_START_PARAGRAPH_\nPiliakalnis \xc4\xafrengtas 20 m auk\xc5\xa1\xc4\x8dio kalvoje. Piliakalnio 30 m ilgio, 20 m plo\xc4\x8dio aik\xc5\xa1tel\xc4\x97s pietiniame kra\xc5\xa1te supiltas 6\xe2\x80\x938 m auk\xc5\xa1\xc4\x8dio ir 4 m plo\xc4\x8dio pylimas. Pap\xc4\x97d\xc4\x97s pietin\xc4\x97je dalyje yra senov\xc4\x97s gyvenviet\xc4\x97s liekan\xc5\xb3, rasta lipdytin\xc4\x97s keramikos. 1990 m. piliakaln\xc4\xaf tyr\xc4\x97 Var\xc5\xa1uvos archeologijos muziejaus Balt\xc5\xb3 sektoriaus archeologai, vadovaujami muziejaus direktoriaus dr. Jono Jaskonio, archeolog\xc4\x97 Ana Bitner-Vrublevska. Per tyrimus rasta apie 800 IX a.\xe2\x80\x93 XI a. radini\xc5\xb3. 1 t\xc5\xabkstantmetyje \xe2\x80\x93 2 t\xc5\xabkstantme\xc4\x8dio prad\xc5\xbeioje piliakalnyje ir gyvenviet\xc4\x97je gyveno jotvingiai.\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. piliakalnio apylink\xc4\x97se gyveno lietuviams artima balt\xc5\xb3 tauta - jotvingiai. Nuo XIII-XIV a. iki 1795 m. piliakalnis priklaus\xc4\x97 Lietuvos Did\xc5\xbeiajai Kunigaik\xc5\xa1tijai. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf piliakalnis pateko \xc4\xaf Lietuvos Respublikai priskirt\xc4\x85 teritorij\xc4\x85._NEWLINE_Piliakalnyje kasmet vyksta Poezijos pavasaris, kur\xc4\xaf organizuoja Punsko \xe2\x80\x9eAu\xc5\xa1ros\xe2\x80\x9c leidykla ir Lenkijos lietuvi\xc5\xb3 draugija.'